*ПЛАН – ПРОГРАМА ЗА 2022г.*

 Читалищата са традиционни самоуправляващи се културно-просветни сдружения, които изпълняват специфичната функция за съхранение и развитие на традиционните ценности на нацията, както и социални и информационни центрове за разпространение на знания, култура и духовност. Те носят в себе си нематериалното културно наследство, традициите, образование, възпитание и благотворителност, които са в основата на тяхната дейност в полза на обществото. Организират и участват в инициативи като: тържества, концерти, събори, фестивали и други на местно, регионално или национално ниво.

 Читалище „Тракия – 2015” е доброволна, неполитическа, нерелигиозна динамична структура, отворена към цялото население на Общината ни. Всеки член може да допринесе за развитието и утвърждаването му в динамиката на местните процеси, в подкрепата и информирането на местната общност за опазването на културната й идентичност.

Годишната програма за развитие  на читалищната дейност обобщава най-важните моменти в работата на читалището , приоритети, цели и задачи, които ще спомогнат за укрепването, модернизирането и развитието му в общодостъпно и желано място за местната общност. Ще се работи за създаване на условия за превръщането на институцията в информационно-образователен център,  утвърждаващ  ценностите на гражданското общество.

Съвременните условия на живот, културно и материално развитие на обществото, изискват целите, които си поставят читалищата при своето функциониране, да са адекватни на очакванията и потребностите на хората. Наред с развитието и обогатяването на културния живот на жителите на нашата община, дейността ни е насочена към по-устойчиви във времето ефекти от тази дейност. Заедно с усвояването на песни, танци, артистични и изпълнителски умения, по-важно за нас е изграждането и развиването на ценности у младежите и подрастващите, формиране на активно гражданство при активните и пасивни ползватели на нашата дейност, максимално използване на възможностите на изкуството за превенция. Като видим резултат от дейността на читалището, приоритет е представянето на качествен културен продукт, осигуряването на по-висококачествена, съвременна и по-добра образователна, културна и социална среда, чрез съчетаване на традиции и новаторство. Със съхранението и развитието на българските културни ценности, взаимовръзката с миналото и традициите, образованието, информационните технологии и работата в подкрепа на обществото, читалището се стреми да отговоря на предизвикателствата на съвременното развитие.

*1. ОСНОВНИ ДЕЙНОСТИ*

Приоритетни направления:

* Създаване на съвременни форми на работа придаващи съвременна визия на читалищната дейност.
* Продължаване дейността на самодейните състави и групи;
* Участие на читалищни състави в общински, регионални, национални и международни прояви и инициативи.
* Организиране на концертни програми и изяви, дейности, свързани с традициите, потребностите и очакванията на хората.
* Засилване интереса на хората към историческото минало на родния край.
* Привличане на по широк кръг от местната общност в дейността на читалището като цяло, набиране на доброволци за разрешаване на значими дейности .
* Преимущество се дава на стойностни инициативи, които да допринасят за издигане престижа на читалището.

През новата творческа година ще се търсят и използват възможностите, които дават европейските програми, както и Министерство на културата, за поддържане на дейността на читалището.

 За своята културно-просветна дейност читалището ще продължи да разчита на добрите контакти с училищата, детските градини и останалите институции и организации в града и общината. Ще продължи да работи за подобряване на диалога с общинското ръководство, както и за осъществяването на планираните в културния календар дейности, мероприятия и инициативи, участие в културните мероприятия на общината. За подобряване на качеството на работа планираме участие в семинари, обучения и други форми, свързани с повишаване квалификацията им по основните читалищни дейности и работата по проекти.

**Планирани мероприятия през 2022 г.:**

* „Литературен форум – 2022” - представяне на книги и автори, представляващи интерес за членовете и симпатизантите на читалището.
* Организиране на краеведска екдпедиция „По родните места на тракийските българи”, по повод насилственото им изселване от родните им места в Източна и Западна Тракия.
* Участие в организирането и провеждането на честванията на 26 март – Ден на Тракия.
* Отбелязване на 24 май - Деня на славянската писменост и на българската просвета и култура.
* Организиране на конкурс за рисунка.
* Организиране на Международния ден на младежта.
* Организиране на 01.юни, - Ден на детето;
* Участие в организирането и провеждането на Тракийски фоклорен събор „Памет за Тракия”.
* Участие в организирането и провеждането на кулинарно изложение.
* Еко-клуб към читалището – участия в почистване на градската среда, захранване на хранилки за птици.
* Участие в мероприятията от културния календар на града посветени на различни празници, бележити дати и годишнини, организирани от Община Бургас.

 2. ФИНАНСИРАНЕ И ОТЧЕТНОСТ

**1.** Осъществяване на контакти за набиране на допълнителни средства от дарения и спонсорство с цел финансово обезпечаване на участие на самодейните състави и индивидуални изпълнители в местни и национални програми, конкурси и фестивали.

**2.** Работа за по-висока събираемост на членски внос от членовете на читалището;

**3**. Използване на възможностите на проекти и програми;

Ще се търсят и други източници за финансиране и креативни идеи за обогатяване на дейността, така, че тя да удовлетворява максимално високо очакванията на хората.

Ще продължи диалогът за поддържане на добри взаимоотношения между читалищата, културните и образователни институции, местни власти, НПО и бизнеса по места, с цел постигане на общите цели по отношение на културно-образователните потребности на населението в Община Бургас.

Бургас, 2022 г.